open-index/open-wikipedia-markdown huggingface dataset:
Վիկինգների ներխուժումն Անգլիա

**Վիկինգների ներխուժումը դեպի Անգլիա**, պատերազմներ, որոնք սկսվեցին 8-րդ դարի վերջին, վիկինգները հիմնականում հարձակվում էին վանքերի վրա։ Առաջին վանքը, որը գրավեցին նրանք Լինդիսֆարն էր՝ 793 թվականին։ Վիկինգները հարձակվում էին վանքերի վրա, քանի որ վանքերը ունեին մի շարք հարստություններ։ Անգլո-սաքսոնական վանականները նկարագրում էին վիկինգներին, որպես հեթանոս տղամարդիկ։

Նորս Սագասի խոսքերով, 865 թվականին լեգենդար վիկինգների ղեկավար Ռագնար Լոդբրոկը ընկավ Նորթումբիայի թագավոր Էլլայի ձեռքը։ Էլլան Ռագնարին նետում է օձերով լի փոսը։ Ասվում է, որ Ռագնարի զայրացած զավակները, օգտվելով Անգլիայի քաղաքական անկայունությունից, հավաքագրեցին մեծ հեթանոսական բանակ, որը այդ տարի արշավանք կատարեց Արևելյան Անգլիայի Թագավորություն։ Չկա ապացույց, որ այս լեգենդը պատմական հիմք ունի, սակայն հայտնի է, որ վիկինգների մի քանի ղեկավարներ միացնում էին իրենց բանակները, որպեսզի ձևավորեն մի մեծ բանակ, որով արշվանք պիտի կատարեին Արևելյան Անգլիայի թագավորություն։

867 թվականին մեծ բանակն անցավ հյուսիս և գրավեց Յորքը, սակայն Էլլան, մյուս թագավորությունների աջակցությամբ, փորձեց վերադարձնել քաղաքը։ Նա հաջողության չհասավ, ասվում է, որ Էլլան սպանվել է ճակատամարտի ժամանակ, սակայն լեգենդի համաձայն, նրան պատժել են վիկինգները ի պատասխան Ռագնարի սպանության։

9-րդ դարի վերջին վիկիգները ասպատակում են Անգլո-սաքսոնական թագավորությունների մեծ մասին, որոնք այդ ժամանակ մտնում էին Անգլիայի կազմի մեջ։ Ամենայնուամենայնիվ, Վեսսեքսի արքա Ալֆրեդ Մեծը 878 թվականին հաղթեց վիկինգներին Էդինգթոնի ճակատամարտում։ Եվ այսպիսով Ալֆրեդ Մեծին և իր իրավահաջորդներին տրվեց իրավունք ղեկավարել Վեսսեքսը։ Սակայն ամբողջ Անգլիան միավորվել է Նորվեգիայի եւ Դանիայի հետ, տասնմեկերորդ դարում, Դանիայի թագավոր Քնութի օրոք։

Երբ Քնութը մահացավ, նրան հաջողվեց անգլո-սաքսոնական թագավոր Էդվարդը։ Էդվարդը կարողացել է թագավորել մինչև մահը` 1066 թվականը։

## Տես նաև
*Վիկինգներ

## Ծանոթագրություններ
Visual Studio Code

**Visual Studio Code**-ը աղբյուրային կոդի խմբագրիչ է, մշակված Microsoft-ի կողմից Windows-ի, Linux-ի և macOS-ի համար։ Այն ներառում է վրիպազերծման, Git-ի համար նախատեսված կառավարների, GitHub-ի, շարահյուսության գունանշման, IntelliSense-ի, սնիփետների, և կոդի ռեֆակտորինգի աջակցություն։ Այն ունի հարմարեցման լայն հնարավորություններ, թույլատրելով օգտագործողներին փոխել ոճը, ստեղնաշարային կարճուղիները, նախընտրանքները, և տեղադրել կցորդներ հավելյալ ֆուկցիոնալության համար։ Աղբյուրային կոդը ազատ և բաց աղբյուրով է և թողարկված է MIT License-ի թույլտվության տակ։

Stack Overflow-ի 2019 թվականի մշակողների հարցմանը, Visual Studio Code-ը դասվեց ամենատարածված մշակման միջավայրային գործիք, 87,317 հարցվածների 50.7%-ը պնդում է, որ օգտագործել է այն։

## Պատմություն
Visual Studio Code-ը հայտարարվեց 2015 թվականի, ապրիլի 29-ին, Microsoft-ի կողմից 2015 Build կոնֆերանսում։ Նախադիտման հավաքումը թողարկվեց դրանից կարճ ժամանակ անց։

2015 թվականի նոյեմբերի 18-ին, Visual Studio Code-ը թողարկվեց MIT License-ի տակ և նրա աղբյուրային կոդը փակցվեց GitHub-ում։ Կցորդների աջակցությունը նույնպես հայտարարվեց։

2016 թվականի ապրիլի 14-ին, Visual Studio Code-ը ավարտեց հանրային նախադիտման փուլը և թողարկվեց վեբում։

## Ծանոթագրություններ

Կատեգորիա:Տեքստային խմբագրիչներ
Պուերտո Սեռանո

**Պուերտո Սեռանո** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 80 կմ² տարածք։ 2016 թվականի տվյալներով բնակչության թվաքանակը եղել է 7 111։ Պրովինցիայի վարչական կենտրոնից՝ Կադիս քաղաքից հեռավորությունը 105 կիլոմետր է։

## Պատմություն
Այս բնակավայրի պատմության վաղ շրջանի մասին տեղեկություններն աղքատիկ են։ Ենթադրվում է, որ նրա տեղում է գտնվել հին հռոմեական Մարսիեգո քաղաքը։ Պատմական որոշ աղբյուրներ հիշատակում են, որ այստեղ է մահացել վեստգոթերի Ռոդերիխ (Ռոդրիգո) թագավորը, ում օրոք է տեղի ունեցել Պիրենեյան թերակղզու նվաճումը արաբների կողմից։

Արաբական տիրապետության շրջանում բնակավայրը, Գայլիր անվանումով, գտնվել է Կորա դե Մորոնի ենթակայության ներքո։ Պուերտո Սեռանոյի տարածքում ու շրջակայքում հայտնաբերվել են հին հռոմեական և արաբական քաղաքակրթությունների առկայության վկայություններ, այդ թվում՝ հռոմեական ժամանակներից մնացած մեկ սյուն։

Բնակավայրը արաբներից (մավրերից) ազատագրվել է մոտավորապես 1240 թվականին, որից հետո այն բավականին տևական ժամանակ հիմնականում ծառայել է որպես ռազմական հենակետ, որն ունեցել է կայազոր։ Համարվում է, որ ժամանակակից քաղաքը հիմնադրվել է 1615 թվականին՝ *Լա Պուեբլա դե Պուերտոսեռանո* անվանումով (*La Puebla de Puertoserrano*), որը տասնիններորդ դարում՝ 1835 թվականին վարչականորեն առանձնացել է Մորոնից։

Մեր օրերում բնակավայրի տնտեսության հիմնական ճյուղը գյուղատնտեսությունն է, մասնավորապես՝ անասնապահությունը :

## Ժողովրդագրություն

## Պատմության հուշարձաններ
Մերձակայքում է գտնվում 20-րդ դարասկզբին կառուցված երկաթուղային կայարանի շենքը, որը ներկայումս ծառայում է գյուղական տուրիզմին (ի դեպ, Պուերտո Սեռանոն ընդգրկված է *Vía Verde de la Sierra* զբոսաշրջային երթուղու մեջ, սովորաբար այստեղից է տրվում հետիոտն, հեծանվային կամ հեծյալ արշավի մեկնարկը)։

Տեսարժան վայրերից են հին հռոմեական *Fuente de Ramos* նեկրոպոլիսը և *Սանտա Մարիա Մագդալենա* սրբավայրը, որտեղ ցուցադրված է «Քրիստոսը՝ պատին» (*Cristo emparedado*):

## Տոնակատարություններ
Պուերտո Սեռանոյի՝ առավել մեծ ժողովրդականություն վայելող տոնակատարություններից են՝
* Ցլի օր (հունվարի 1-ին)
* Կառնավալ (փետրվարին)
* Ուխտագնացություն դեպի Սանտա Մարիա Մագդալենա սրբավայր (հուլիսի կեսերին)
* Օգոստոսյան տոնավաճառ (օգոստոսի կեսերին)

## Պատկերասրահ

Via verde de la sierra(estacion Puerto Serrano2).JPG|Կայարանի շենքը
File:TunelViaVerde.jpg|Հեծանվորդը *Vía Verde de la Sierra de Cádiz* երթուղում


## Ծանոթագրություններ

## Արտաքին հղումներ
* Պուերտո Սեռանոյի համայնքապետարան
* Պուերտո Սեռանո - Sistema de Información Multiterritorial de Andalucía
* Patrimonio cultural de Puerto Serrano en la base de datos del Patrimonio Inmueble de Andalucía. Instituto Andaluz del Patrimonio Histórico
* Salinas de interior Buena Vista. Atlas del Patrimonio Inmaterial de Andalucía. Instituto Andaluz del Patrimonio Histórico
* Պաշտոնական կայքէջ
* Պուերտո Սեռանո

Կատեգորիա:Անդալուսիայի բնակավայրեր
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Էլզա Գյոբել-Օյլեր

**Էլզա Գյոբել-Օյլեր** (, ), շվեդ նկարչուհի։

## Կենսագրություն
Էլզա Գյոբել-Օյլերը ծնվել է 1882 թվական հոկտեմբերի 16-ին Էրեբրուում։ Նա որսորդ Ադրիան Գյոբելի (*Adrian Giöbel*) և նրա կնոջ՝ Մարիա Ֆրիգելիուսի (*Maria Frigelius*) դուստրն էր, Սելմա Գյոբելի բարեկամուհին։ Ընտանիքը խորը գերմանական արմատներ ուներ՝ Անգլիա էր տեղափոխվել Գերմանիայից։

Էլզան նկարել սկսել է 1903 թվականից, 1904 թվականին մեկնել է Ստոկհոլմ՝ ուսումնասիրելու գեղանկարչություն։ Այնտեղ ծանոթացել է նկարիչներ Ռիչարդ Բերգի և Կարլ Նորդստրյոմի հետ։ 1905 թվականին որոշ ժամանակ աշխատել է Բերգի արվեստանոցում, որտեղ հիմնականում նկարել է նատյուրմորտներ։ Միևնույն ժամանակ ինքնուրույն արվեստ է ուսումնասիրել Աննա Սալստրյոմի (1876-1956) հետ, որը դարձել է նրա մտերիմ ընկերը։

1905 թվականի աշնանը Էլզան սկսել է գեղարվեստ ուսումնասիրել Շվեդական նկարիչների ասոցիացիայի *Konstnärsförbundets skola* դպրոցում՝ Ռիչարդ Բերգի մոտ, իսկ 1907 թվականին Սոլնասկոգենում Կարլ Նորդստրյոմի ղեկավարությամբ ինտենսիվորեն աշխատել է պերճամոլ և մերկ աշակերտների հետ։ 1911 թվականին Էլզան ուսումնական ուղևորություն է կատարել Բեռլին և Դրեզդեն, սակայն այնտեղից ստացած տպավորությունների ներքո Էլզան կորցրել է իր գեղարվեստական վստահությունը։ Գերմանիայից հետո նա մեկնել է Անգլիա, որտեղ ամուսնացել է գրող Ֆիլիպ Օյլերի հետ, որը հիացավ նրա Շվեդիայից բերած նկարներով, քանի որ ուներ բավականին նուրբ անգլիական ճաշակ։ Հետագայում նկարների մեծ մասն այրվեցին, պահպանվեցին միայն նկարչուհու վաղ շրջանի նկարները, որտեղ պատկերված էին նրա ընտանիքի անդամները։

Էլզա Գյոբել-Օյլերը Անգլիայում այցելել է մի շարք գեղարվեստական ցուցահանդեսներ, այդ թվում 1928 և 1929 թվականներին Սաուտհեմպտոնի գեղարվեստի ընկերություն (*Southampton Art Society*), 1929 թվականին Լոնդոնի Թագավորական ակադեմիա և 1937 թվականին Լոնդոնի Վերածննդի դարաշրջանի պատկերասրահ (*Renaissance Art Galleries*): Ամուսնու մահից հետո 1939 թվականին նա վերադարձել է Շվեդիա՝ Յարլե փոքրիկ քաղաք, որտեղ էլ երկար ընդմիջումից հետո վերսկսել է գեղանկարչական աշխատանքները, հիմնականում ծաղկային թեմաներով։ 1952 թվականին Էրեբրուում կազմակերպել է անհատական հետահայաց ցուցադրություն։

Էլզա Գյոբել-Օյլերի աշխատանքները հիմնականում իրենցից ներկայացնում են նատյուրմորտներ, բնանկարներ և մերկ պատկերներ։ Նրա նկարները գտնվում են Ստոկհոլմի Շվեդիայի ազգային թանգարանում և Էրեբրուի քաղաքապետարանի գեղարվեստի թանգարանում։

Էլզա Գյոբել-Օյլերը մահացել է 1979 թվականի փետրվարի 11-ին, Նորե քաղաքում։

## Ծանոթագրություններ

## Արտաքին հղումներ
* ELSA MARIA OYLER GIÖBEL 

Կատեգորիա:20-րդ դարի նկարչուհիներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Ալմուտ Շուլտ

**Ալմուտ Շուլտ** (, ), գերմանացի ֆուտբոլիստ, դարպասապահ, «Վոլֆսբուրգ» կանանց ֆուտբոլային ակումբի և Գերմանիայի կանանց ֆուտբոլի ազգային հավաքականի խաղացող, Եվրոպայի չեմպիոն (2013)։

## Կարիերա
### Ակումբային
Ալմուտ Շուլտը սկսել է ֆուտբոլ խաղալ հինգ տարեկանից «ՍԳ Գարտով» թիմում։ 2007-2008 թվականներին հանդես է եկել «Համբուրգ» թիմում, բայց թիմի հիմնական կազմում ոչ մի խաղ չի անցկացրել։ 2008 թվականին տեղափոխվել է «Մագդեբուրգ», որտեղ անցկացրել է 44 խաղ։ 2011 թվականի  ամռանը տեղափոխվել է Առաջին Բունդեսլիգայի «Բադ-Նոյենար» ակումբ։ 2013 թվականի ապրիլի կեսերին Ալմուտ Շուլտը հայտարարեց, որ պայմանագիր է կնքել «Վոլսբուրգ» ԿՖԱ-ի հհետ մինչև 2014 թվականի վերջը։

### Հավաքականի կազմում
2008-2011 թվականներին Շուլտը հանդես է եկել Գերմանիայի երիտասարդական հավաքականում։ Այդ ընթացքում նա նվաճել է մինչև 20 տարեկանների աշխարհի չեմպիոնի կոչումը (2010) և դարձել մինչև 17 տարեկանների աշխարհի առաջնության բրոնզե մեդալակիր (2008): Ազգային հավաքականի հիմնական կազմում առաջին խաղը անցկացրել է 2012 թվականի փետրվարի 15-ին Թուրքիայի դեմ։ 2013 թվականի Եվրոպայի առաջնության եզրափակիչ մրցաշարում մնացել է պահեստայինների նստարանին՝ զիջելով ավելի փորձառու Նադին Անգերերին։ Ազգային հավաքականի կազմում նվաճել է Եվրոպայի չեմպիոնի, Օլիմպիական խաղերի չեմպիոնի (Ռիո-դե-Ժանեյրո, 2016) կոչումները և դարձել Ալգարվեի գավաթի հաղթող։

## Նվաճումներ
### Հավաքականի կազմում
* Բունդեսլիգա՝ հաղթանակ, 2013–2014, 2016–2017, 2017–2018, 2018–2019
* DFB-Pokal՝ հաղթանակ, 2014–2015, 2015–2016, 2016–2017, 2017–2018, 2018–2019

### Միջազգային
* Ամառային օլիմպիական խաղեր, ոսկե մեդալ, 2016
* Եվրոպայի առաջնության հաղթող (1) 2013
* Ալգարվեի գավաթի հաղթող, 2012, 2014
* Աշխարհի առաջնության (մինչև 20 տարեկաններ) հաղթող (1) 2010
* Աշխարհի առաջնության (մինչև 17 տարեկաններ) բրոնզե մրցանակակիր (1) 2008

### Անհատական
*Ֆուտբոլի պատմության և վիճակագրության միջազգային ֆեդերացիայի լավագույն կին դարպասապահ, 2014

## Ծանոթագրություններ

## Արտաքին հղումներ
* 
* Ալմուտ Շուլտի մասին UEFA.com կայքում 
* Ալմուտ Շուլտի մասին Գերմանական ֆուտբոլային միության կայքում
* Ալմուտ Շուլտի մասին weltfussball.de կայքում

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի դարպասապահներ
Կատեգորիա:Գերմանիայի հավաքականի ֆուտբոլիստներ
Կատեգորիա:Վոլֆսբուրգի ֆուտբոլիստներ
Խորամանկության երեք պարկ

**Խորամանկության երեք պարկ** (), խորհրդային մուլտիպլիկացիոն ֆիլմ, որը նկարահանվել է 1954 թվականին։

## Սյուժե
Ուկրաինական ժողովրդական հեքիաթի էկրանավորումն է։ Հեքիաթը պատմում է խորամանկ աղվեսի մասին, որը խաբեությամբ պարտադրում է միամիտ ոզնուն իր համար այգուց հասած խաղող բերել, բայց վերջում բռնվում է։

## Հեղինակներ

## Վերահնչյունավորում
2001 թվականին մուլտֆիլմը վերականգնվել է և կրկին վերահնչյունավորվել «Ստուդիա ԱՍ» և «Մանկական սեանս 1» ընկերությունների կողմից։ Նոր տարբերակում ֆոնոգրաման ամբողջովին փոխվել է, վերահնչյունավորման մեջ ներգրավվել են ժամանակակից դերասաններ, հնչյունային ռեժիսորի և հնչյունավորման դերասանների մասին տվյալները լուսագրերում փոխվել են։ Վերահնչյունավորումը ծայրահեղ վատ ընդունելության է արժանացել ինչպես հանդիսատեսի, այնպես էլ՝ պրոֆեսիոնալ համայնքի մեծ մասի կողմից։ Պատկերի վերականգնման որակը ևս երբեմն քննադատության է արժանացել։

## Վերաթողարկում
Մուլտֆիլմը տեսաերիզներով թողարկվել է PAL համակարգով։ 1990–ական թվականներին մուլտֆիլմը VHS ձևաչափով թողարկվել է մուլտֆիլմերի «Լավագույն խորհրդային մուլտֆիլմեր» հավաքածուում, Studio PRO Video կողմից։ 1990–ական թվականներին մուլտֆիլմը VHS ձևաչափով թողարկվել է «Սոյուզ» ստուդիայի կողմից, «Սոյուզմուլտֆիլմ» կինոստուդիայի մուլտֆիլմերի հավաքածուում։

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր աղվեսների մասին
Կատեգորիա:Պյոտր Նոսովի մուլտֆիլմեր
Վոլդեմար Բաալ

**Վոլդեմար Բաալ ** (, ), ռուս և լատվիացի խորհրդային գրող։

## Կենսագրություն
Ծնվել է Պովոլժիեի գերմանացիների ինքնավար խորհրդային սոցիալիստական հանրապետությունում (այժմ` Սարատովի մարզ) (ըստ այլ տվյալների` Կրասնոյարսկի երկրամասի Վախրուշևո գյուղում), այստեղից էլ ծննդյան վկայականի մեջ հայտնվել է Վլադիմիր անվան գերմանական ձևը։

Մանկությունն անցկացրել է Կրասնոյարսկի երկրամասում։ Աշխատել է որպես գյուղական դպրոցի ուսուցիչ, հանքափոր, փականագործ, նավաստի և հրշեջ։ Հետագայում ընդունվել է Կարագանդայի գիտահետազոտական ինստիտուտը, ապա տեղափոխվել Կրասնոյարսկի գյուղատնտեսական ինստիտուտի ինժեներա-մեխանիկական ֆակուլտետը։ Աշխատել է Լատվիայի տորֆի գործարանում։ 1962 թվականին ընդունվել է Մաքսիմ Գորկու անվան գրականության ինստիտուտը, որն ավարտել է 1969 թվականին։ Որպես լրագրող աշխատել է Լատվիայի մամուլում և ռադիոյում։ 1960 թվականից ապրել է Լատվիայում։

Եղել է ԽՍՀՄ գրողների միության և Լատվիայի գրողների միության անդամ։

## Ստեղծագործություններ
Սկսել է տպագրվել 1956 թվականից։

Սիբիրական գյուղի կյանքի («Բախվորյան պատմություններ», «Ա կետից ...» և այլն) և արդյունաբերական թեմաների («Օր ու գիշեր» և այլն) մասին պատմող ստեղծագործությունների հեղինակ է։

Գրել է նաև ֆանտաստիկայի ժանրով։ Այս ժանրի առաջին հրապարակումը` «Պլատինե օղագոտին» հեքիաթի և ֆանտաստիկային  սինթեզ է.  այլմոլորակայինները Երկրի վրա փորձ են անցկացնում պլատինե օղով, որը ցանկություններ էր իրականացնում, և հետևում են այն մարդկանց գործողություններին, որոնք օգտագործել են այն։ «Փորձ» պատմվածքում ռոբոտները ձևանում են մարդկանց ծառաներ և ուսումնասիրում են մարդկային ապրումներն ու փորձեր կատարում մարդկանց վրա։ «Մոռացության աղբյուր» վեպը (1985) պատմում է հասարակության առաջ գիտնականի պատասխանատվության մասին. լուրջ բացահայտում անելով` վեպի հերոսը չի շտապում իրականացնել այն։ Որպես կանոն, հեղինակը ֆանտաստիկ միջավայրն օգտագործում է միայն ստեղծագործության բովանդակության կարևորությունն ընդգծելու համար։ Բաալի ստեղծագործությունները թարգմանվել են լատվերեն, գերմաներեն, բուլղարերեն, ղազախերեն և այլ լեզուներով։

## Հրապարակումներ
### Գրքեր
* 
* 
* 
* 
* 
* 
* 
* 

### Առանձին հրապարակումներ
* 
* 
* 
* 
* 

### Նախաբան այլ հեղինակների համար
* 

## Ծանոթագրություններ

## Արտաքին հղումներ
* Библиография В. И. Бааля
* Интервью с В. Баалем 

Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Խորհրդային խմբագիրներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Ախալսոփելի (Սենակի շրջան)

**Ախալսոփելի** (), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։

## Դիրք
Գյուղը գտնվում է ծովի մակարդակից 20 մետր բարձրության վրա։ Շրջկենտրոն Սենակից հեռու է 3 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 861 մարդ։

## Ծանոթագրություններ

Կատեգորիա:Սենակի շրջան
Կատեգորիա:Վրաստանի գյուղեր
Սաարա դե լա Սիեռա

**Սաարա դե լա Սիեռա** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 72 կմ² տարածք։ 2018 թվականի տվյալներով բնակչության թվաքանակը եղել է մոտավորապես 1400։ Պրովինցիայի վարչական կենտրոնից՝ Կադիս քաղաքից հեռավորությունը 124 կիլոմետր է։ Անդալուսիայի այսպես կոչված՝ սպիտակ քաղաքներից մեկն է. շինությունների բացարձակ մեծամասնությունը կառուցված է սպիտակ քարով։ Մերձակայքում է գտնվում Անդալուսիայի բնության կարևոր հուշարձաններից մեկը՝ Գարգանտե Վերդե կիրճը։

## Պատմություն
Արաբական տիրապետության շրջանում բնակավայրը՝ շրջապատի նկատմամբ ունեցած իշխող, բարձր դիրքի և Սևիլյայի ու Ռոնդայի միջակայքում գտնվելու շնորհիվ ռազմավարական կարևոր նշանակություն է ձեռք բերել, և արաբներն այստեղ բերդ են կառուցել, որի ավերակները պահպանվել են մինչև օրս։ Արաբներն այստեղ իշխել են մինչև 1407 թվականը։ 1481 թվականին Գրանադայի էմիրության մուսուլմանները վերանվաճել են Սաարա դե լա Սիեռան, և դա առիթ է դարձել, որ կաստիլիացիներն սկսեն ռեկոնկիստան՝ հարյուրավոր տարիներ ձգված ազատագրական պատերազմը արաբ զավթիչների դեմ։ 1483 թվականին կաստիլիացիները, Կադիսի դուքս *Ռոդրիգո Պոնսե դե Լեոն*ի հրամանատարությամբ, վերջնականապես ազատագրել են քաղաքն արաբներից։

## Պատկերասրահ

File:ZaharaSierra67.jpg|Ամրոցը
File:ZaharaSierra069.jpg|Տեսարան քաղաքից
Retablo Mayor.jpg|Եկեղեցու գլխավոր խորանը


## Ծանոթագրություններ

## Արտաքին հղումներ
* Información Turística de Zahara de la Sierra
* Սաարա դե լա Սիեռա
* Zahara de la Sierra - Sistema de Información Multiterritorial de Andalucía
* Punto de Información Սաարա դե լա Սիեռա
* Paisaje de Interés Cultural de Zahara de la Sierra. Instituto Andaluz del Patrimonio Histórico
* Tourist Information for Sierra de Grazalema in English

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Սանդերլենդ կամուրջ (Դարհեմ կոմսություն)

**Սանդերլենդ կամուրջ,** համանուն գյուղ և կամուրջ Անգլիայի Դարհեմ կոմսությունում, Դարհեմ քաղաքից մոտավորապես 3 մղոն (4․8 կմ) դեպի հարավ։ Երկուսն էլ գտնվում են Ուիր և Բրաունի գետերի միախառնման կետի մոտ։

## Գյուղ
Գյուղն իրենից ներկայացնում է Քրոքսդեյլ-Հեթի ծխական համայնքի մաս՝ Դարհեմ կոմսության միավորական մարմնի  կազմում։   Տեղական կառավարման պատասխանատվությունը կիսում են ծխական և շրջանային խորհուրդները։

## Կամուրջ
Սկզբնապես Ուիր գետի վրայով անցնող Մեծ հյուսիսային մայրուղին (A1) անցնում էր Սանդերլենդի կամրջով, որը հավանաբար կառուցվել էր 14-րդ դարում։ Կառուցված է ավազաքարից ու բաղկացած է չորս կիսակլոր կամարներից։ Ենթարկվել է մի քանի վերանորոգման, որոնց արդյունքում 1770 թվականին վերաձևավորվել են կամարները,  1822 թվականին՝ լայնացվել եզրապատերը, իսկ 19-րդ դարում կառուցվել են նոր վերջնական պատեր։ Համարվում է առաջին դասի կառույց։

Երբ առաջացել է նոր կամրջի անհրաժեշտություն, քանի որ հինը բավականաչափ լայն չէր երթևեկության համար, արդեն գոյություն ունեցող կամրջից դեպի արևելք կառուցվել է Քրոքսդեյլ կամուրջը։ Այդ ժամանակի A1-ը հետագայում վերանախագծվել է A167 մայրուղու, և այն անցնում է արդեն Քրոքսդեյլ կամրջով։

Երբ տեղացիների խնդրանքով Մեծ հյուսիսային մայրուղու հին ճանապարհը փակվել է Դարհեմ կոմսության Խորհրդի կողմից, դրա արդյունքում Սանդերլենդի կամրջով այժմ քիչ ճանապարհային երթևեկություն է անցնում։  Այն թույլ է տալիս մուտք գործել Քրոքսդեյլի մասնավոր տարածք։ Կամրջով է անցնում նաև Ուիրդեյլ Ուեյի երկար արահետի մի հատվածը։ Կամուրջը միացնում է Բրանդոն-Բայշոթլզ և Քրոքսդեյլ-Հեթի համայնքները։

## Ծանոթագրություններ

Կատեգորիա:Միացյալ Թագավորության բնակավայրեր
Խաղալիքների երկիր

**Խաղալիքների երկիր** (), հեղինակ Յոխեն Ֆրեյդանքի կարճամետրաժ գեղարվեստական ֆիլմ։ 2009 թվականին ֆիլմն արժանացել է «Օսկար» մրցանակին «Լավագույն կարճամետրաժ ֆիլմ» անվանակարգում։

## Ստեղծման և վարձույթի պատմություն
Ֆրեյդանկի բառերով ֆիլմի գաղափարը ծագել է, երբ նա փորձել է խաբել իր կրտսեր եղբորն այն ժամանակ, երբ լուրերով ցույց էին տալիս ցնցող լուսանկարներ։ 14 րոպեանոց ֆիլմը ստեղծվել է 4 տարի։ Ֆիլմի պրեմիերան կայացել է 2007 թվականին։

2014 թվականին ֆիլմի սցենարը լույս է տեսել առանձին գրքի տեսքով, լրացուցիչ նյութերով ու DVD հավելվածով։

## Սյուժե
Ֆիլմի գործողությունը տեղի է ունենում 1942 թվականին Նացիստական Գերմանիայում։ Հայնրիխ Մայսներն ու Դավիթ Զիլբերշտայնը ընկերներ ու հարևաններ են։ Իր երեխայի մանկական հոգեբանությունը Հոլոքոստի սարսափից պաշտպանելու համար, Մարիանա Մայսներն ասում է իր որդուն, որ նրա ընկեր Դավիթն ուղևորվում է ոչ թե համակենտրոնացման ճամբար, այլ «խաղալիքների երկիր»։

Երեխան որոշում է, որ չի կարող բաց թողնել այդ արկածներն ու որոշում է գնալ իր ընկերոջ հետևից դեպի հեքիաթային արկածներ։ Մի անգամ առավոտյան նա անհայտանում է հրեա հարևանների հետ։ Մարիանան փնտրում է իր որդուն կայարանում ու չգտնելով նրան, փրկում է Դավիթին որպես իր սեփական որդի։ Եզրափակիչ տեսարանում Հենրիխն ու Դավիթը միասին խաղում են, բայց արդեն մեծ հասակում։

## Դերերում
* Յուլիա Յագեր՝ Մարիանա
* Սեդրիկ Յայխ՝ Հայնրիխ
* Տամայ Բուլուտ Օզտավան՝ Դավիթ Զիլբերշտայն
* Դավիթ Քրիստիան Բուներս՝ օբերշտուրմֆյուրեր
* Գրեգոր Վեբեր՝ ՍՍ-ի սպա

## Պարգևներ
Ֆիլմն արժանացել է հետևյալ պարգևներին․

## Տես նաև
* Զոլավոր գիշերազգեստով տղան, այլ ֆիլմ, որտեղ գերմանական տղան, ընկերանալով համակենտրոնացման ճամբարից մի տղայի հետ, կորչում է ճամբարում։

## Արտաքին հղումներ
* 
* 

## Ծանոթագրություններ

Կատեգորիա:2000-ականների գերմաներեն ֆիլմեր
Կատեգորիա:2007 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր Հոլոքոստի մասին
Գեորգի Թումանով

**Գեորգի Միքայելի Թումանով (Թումանյան)** (), հրապարակախոս, քաղաքական գործիչ։ Թումանյան իշխանական տոհմից։ Թիֆլիսի հասարակական ակումբի հիմնադիրներից է։

Մարիամ Թումանյանի ամուսինը։

## Կենսագրություն
Գեորգի Թումանովը ծնվել է 1853 թվականին, Թիֆլիս քաղաքում։ Օդեսայի համալսարանում ուսանել է իրավաբանություն։ Կովկասում աշխատակցել է հայկական և ռուսական մամուլին։ 1891-1904 թվականներին եղբայրների հետ հրատարակել է «Նովոյե օբոզրենիե» (ռուսերեն) օրաթերթը։ Թիֆլիսի հասարակական ակումբի հիմնադիրներից է։

Հեղինակ է երդվյալ ատենակալների դատարանների, զեմստվոների մասին գրքույկների, «Բնութագրումներ և հիշողություններ» (ռուսերեն) գրքի։ Վրացական դրամատիկական ընկերության անդամ, Թիֆլիսի հասարակական ակումբի հիմնադիրներից։

## Մահ
Մահացել է 1920 թվականին, Թիֆլիս քաղաքում։

## Անդամակցություն
* Ռուսաստանյան 2-րդ Պետական դումայի պատվիրակ (1907):
* Ռուսաստանյան 4-րդ Պետական դումայի պատվիրակ (1912):
* Վրացական դրամատիկական ընկերության պատվավոր անդամ։

## Երկեր
* Թումանով Գ. Մ., Բնութագրումներ և հիշողություններ (ռուսերեն)։
* Земельные вопросы и преступность на Кавказе / Князь Г. Туманов. Санкт-Петербург, Тип. П. П. Сойкина, 1900.
* Характеристики и воспоминания: Заметки кавказского хроникера: Кн. [1]-3 / Г. М. Туманов. Тифлис, Тип. К. Мартиросианца, 1900- 1907.
* К введению на Кавказе земского самоуправления / Сост. Г. М. Туманов. Тифлис, Гермес, 1905.

## Տես նաև
* Թումանիշվիլիներ
* Հայ-վրացական գրական կապեր

## Ծանոթագրություններ

Կատեգորիա:Հայ հրապարակախոսներ
Կատեգորիա:Հայ քաղաքական գործիչներ
Կատեգորիա:Օդեսայի համալսարանի շրջանավարտներ
Լազար Թումաս

**Լազար (Ղազարոս) Թումաս Եղիայի (Իլյայի)** (), հայ ախտաբան։ Բժշկական գիտությունների դոկտոր (1883), պրոֆեսոր։

## Կենսագրություն
Լազար Թումասը ծնվել է 1857 թվականին, Աստրախանում։ 1881 թվականին ավարտել է Ս. Պետերբուրգի ռազմաբժշկական ակադեմիան։ Աշխատել է Ս. Պ. Բոտկինի կլինիկայում, պրիվատ-դոցենտ, այնուհետև Արևմտյան Եվրոպայում ծանոթացել բժշկության նորագույն նվաճումներին, ուսումնասիրել դեղաբանություն։ 1886-1893 թվականներին աշխատել է Ս. Պետերբուրգի ռազմաբժշկական ակադեմիայի մասնավոր ախտաբանության և թերապիայի, Վարշավայի համալսարանի բժշկական ֆակուլտետի դեղաբանության ամբիոններում, եղել ներքին հիվանդությունների ամբիոնի վարիչ։

Ուսումնասիրել է օրգանիզմից յոդի արտազատման վրա բարձր ջերմաստիճանի և քրտնարտադրության ազդեցությունը։

## Մահ
Լազարը մահացել է 1895 թվականին, Վարշավայում։

## Հիշատակ
Լազարի անունը գրված է Ս. Պետերբուրգի ռազմաբժշկական ակադեմիայի մարմարե պատվո տախտակին։

## Պարգևներ
* Բուշի անվան մրցանակ (1881):

## Երկեր
* О бромистом хинине, C -П., 1883.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ պրոֆեսորներ
Տիկնիկների և ավտոմատների թանգարան

**Տիկնիկների և ավտոմատների թանգարան** (), տիկնիկների և ավտոմատների իսպանական թանգարան՝ հիմնված Բարսելոնայի արևմուտքում՝ Վերդու քաղաքում։ Թանգարանը հիմնվել էր 2004 թվականին, սակայն 2013 թվականին փակվել է, քանի որ այդ շինությունը վերակազմավորվեց որպես պատկերասրահ։

## Պատմություն
250px|մինի|աջից|Տիկնիկների և ավտոմատների թանգարանի ցուցասրահներից մեկը
Թանգարանը հիմնվել է տեղացի Մանել Մայորալի կողմից, ով հին ու նոր խաղալիքների ահռելի հավաքածուի հավաքորդ էր։ Մայորալը թանգարանը հիմնեց մի հին շինության ներսում, որը հայտնի էր *"Cal Jan"* անվանմամբ։ Այդ շենքը, որը եռահարկ էր և զբաղեցնում էր 2.000 մ² տարածք, գտնվում էր Վերդուի կենտրոնական հրապարակում։ Շինության մեծ մասը ժամանակակից վերանորոգում ուներ։

*"Cal Jan"*-ը կառուցվել էր XV դարում, ինչպես և այդ փողոցի վրա գտնվող մնացյալ շենքերը։ *"Cal Jan"*-ը, որպես թանգարան բացվելուց հետո, Վերդու քաղաքի համար կարևոր նշանակություն ունեցող շինություն դարձավ։ Առաջին հարկի պատշգամբների կամարները 17-րդ դարի ճարտարապետության օրինակ են հանդիսանում։ Հարկ է նշել, որ թանգարանի ճակատամասի հատվածում կա մի գրություն, որը թվագրվում է 1695 թվականին, երբ շինությունը վերակառուցվել է։ 1999 թվականին սկսվեց շինությունը թանգարանի վերածելու գործընթացը, ինչի արդյունքում այն ավելի ընդարձակ դարձավ և վերանորոգվեց։

## Հետաքրքիր փաստեր
Թանգարանի ընդհանուր մակերեսը կազմում է 2 075 մ², ներքին մակերեսը՝ 1 895 մ²։

Թանագարանը կառուցելիս օգտագործվել է.
* քար - 1 000 տոննա, 
* ցեմենտ - 224 տոննա, 
* պողպատ - 55 տոննա, 
* էլեկտրաէներգիայի մալուխներ - 20 կմ, 
* խողովակներ - 1 000 մ, 
* փայտյա ծածկույթների մակերեսը - 500 մ², 
* ապակի - 400 մ²։

## Ծանոթագրություններ

## Արտաքին հղումներ
* Տիկնիկների և ավտոմատների թանգարանի պաշտոնական վեբկայք  
* El Museu de Joguets de Verdú serà en un Museu d'Art el 2013 
* El Museu de Joguets i Autòmats de Verdú amplia un 50% la seva superfície i incorpora un fons d'art 

Կատեգորիա:2004 հիմնադրումներ Իսպանիայում
Կատեգորիա:2004 հիմնադրված թանգարաններ
Կատեգորիա:Իսպանիայի թանգարաններ
Կատեգորիա:Խաղալիքների թանգարաններ
Քամելոտ

«**Քամելոտ**» (), 1967 թվականի ամերիկյան երաժշտական ֆիլմ՝ հիմնված Արթուր արքայի մասին պատմող լեգենդների վրա, որը նկարահանվել է համանուն մյուզիքլի մոտիվներով։ Վերջինս 1960-ից մինչև 1963 թվականները ներկայացվել է Բրոդվեյում և ունեցել 873 ներկայացում։ Առաջնային կազմում էին Ռիչարդ Բարթոնը (թագավոր) և Ջուլի Էնդրյուսը (թագուհի), սակայն, նրանք հրաժարվել են նկարահանվել ֆիլմում։ Մյուզիքլի անգլիական տարբերակում (1964) Մորգանա փերիի դերակատարն էր Մոյրա Շիրերը։ Մյուզիքլի հիմքում ընկած է Տերենս Ուայթի «Անցյալի և ապագայի թագավոր» քառահատորը։

## Դերերում
*Արթուր արքա - Ռիչարդ Բարթոն
* Գվինևրա - Վանեսսա Ռեդգրեյվ
* Լանսելոթ - Ֆրանկո Ներո

## Մրցանակներ
5 անվանակարգեր և 3 «Օսկար» մրցանակ
* Լավագույն արտ-տնօրեն,
* Լավագույն կոստյումներ,
* Լավագույն երաժշտություն։

Ինչպես նաև 3 «Ոսկե Գլոբուս»
, այդ թվում նաև Ռիչարդ Հարրիսին՝ «տղամարդու լավագույն դերի» համար։

## Սյուժե
Ֆիլմը պատմում է Արթուրի և Գվինևրայի ամուսնության պատմության, Լանսելոթի հայտնվելու, նրա և թագուհու սիրային կապի, և Մորդրեդի իշխանությանը տիրանալու փորձերի մասին։

## Երգեր
Երաժշտություն՝ *Frederick Loewe*, խոսքեր՝  *Alan Jay Lerner:*

#*I Wonder What The King Is Doing Tonight*
#*The Simple Joys Of Maidenhood*
#*Camelot*
#*C’est Moi*
#*The Lusty Month Of May*
#*Then You May Take Me To The Fair*
#*How to Handle A Woman*
#*If Ever I Would Leave You*
#*What Do The Simple Folk Do?*
#*Follow Me*
#*I Loved You Once In Silence*
#*Guenevere*
#*Finale: Camelot:*

## Ծանոթագրություններ

Կատեգորիա:1960-ականների անգլերեն ֆիլմեր
Կատեգորիա:1967 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Լավագույն երաժշտության համար Օսկարի մրցանակակիր ֆիլմեր
Կատեգորիա:Միջնադարի թեմատիկ ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ջոշուա Լոգանի ֆիլմեր
Կատեգորիա:1960-ականների ամերիկյան ֆիլմեր
Կատեգորիա:1967 դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Ավետյան

**Ավետյան**, հայկական ազգանուն։

## Ազգանունը կրողներ
* Անատոլի Ղևոնդի Ավետյան (1952), նկարիչ, քանդակագործ։
* Ավետիք Խաչատուրի Ավետյան (1920-1997), ռազմական գործիչ, գնդապետ։
* Արշավիր Մարգարի Ավետյան (19-րդ դար), մտավորական։
* Արտաշես Պողոսի Ավետյան (1942), էստրադային երգիչ։
* Գաբրիել Ավետյան (19-րդ դար-?), մամուլի գործակալ, թղթակից։
* Գրիգոր Ավետյան (?-20-րդ դար), գրող։
* Գրիգոր Կարապետի Ավետյան (1870-1946), դերասան, թարգմանիչ։
* Էդմոնդ Գեղամի Ավետյան (1929-2002), փիլիսոփա, լեզվաբան։
* Կոլյա Թորգոմի Ավետյան (1931), ֆիզիկոս։
* Պերճուհի Ավետյան (ծնվ․ 1952), արձակագիր։
* Սեդրակ Կարապետի Ավետյան (1873-1949), մանկավարժ։
* Սերյոժա Մովսեսի Ավետյան (1912-1985), կոլտնտեսային շարժման կազմակերպիչ
* Վարշամ Վահանի Ավետյան (1927-2012), պատմաբան, հնագետ, մանկավարժ։

## Տես նաև
* Ավետիսյան
* Ավետիքյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Ավթանդիլյան

**Ավթանդիլյան**, հայկական ազգանուն։

## Ազգանունը կրողներ
* Անդրանիկ Ավթանդիլյան (1920-ական թթ.-?), թղթակից։
* Ավագ Գրիգորի Ավթանդիլյան (1844-1917), լրագրող, մշակութային գործիչ։
* Արսեն Մարկոսի Ավթանդիլյան (1910), խորհրդային բանակի գվարդիայի գեներալ-մայոր։
* Գառնիկ Հրաչիկի Ավթանդիլյան (1967-1994), ազատամարտիկ, Արցախյան պատերազմի մասնակից։
* Երվանդ Ավթանդիլյան (1889-1944), մտավորական։
* Թեմիկ Հովհաննեսի Ավթանդիլյան (1922-1945), Խորհրդային Միության հերոս։
* Սարինա Բենիկի Ավթանդիլյան (1967), խմբավար, երաժշտագետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Ավշարյան

**Ավշարյան**, հայկական ազգանուն։

## Ազգանունը կրողներ
* Գերասիմ Էնրիխի Ավշարյան (1972) ռուսալեզու գրող, հոգեբան։
* Գրիգոր Ավշարյան (1891-1915), ռազմական գործիչ։
* Մխիթար Էդուարդի Ավշարյան (ծնվ․ 1965), տանկիստ-ազատամարտիկ։
* Մ. Ավշարյան (19-րդ դար-?), ինժեներ։

## Հաստատություններ
* Ավշարյան համալիր

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Տեղանվանական հիմքով ազգանուններ
Կատեգորիա:Յան վերջածանցով ազգանուններ
Կոնստանտին Պլատոնով

**Կոնստանտին Կոնստանտինովիչ Պլատոնով** (, ), սովետական հոգեբան, հոգեբանական գիտությունների դոկտոր, բժշկական գիտությունների դոկտոր, պրոֆեսոր, ՌՍՖՍՀ գիտության վաստակավոր գործիչ։

## Կենսագրություն
Կոնստանտին Պլատոնովը ծնվել է 1906 թվականի հունիսի 7-ին։ ՌԽՖՍՀ գիտության վաստակավոր գործիչ։ Հեղինակ է ավելի քան 300 հրապարակումների՝ թարգմանված 21 լեզուներով («Մարդը թռիչքի ժամանակ», «Թռիչքային աշխատանքի հոգեբանություն», «Ունակությունների խնդիր», «Հոգեբանության համակարգի մասին», «Կրոնի հոգեբանություն», «Ժամանցային հոգեբանություն», «Հոգեբանության համակարգը և արտացոլման տեսությունը»,  մահախոսական «Հոգեբանական հասկացողության համակարգի համառոտ բառարան», «Համառոտ հոգեբանական բառարան-քրիստոմատիա» և այլն)։

## Ընտանիք
Հոգեբույժ Իվան Յակովլևիչ Պլատոնովի (1852–1920) թոռը և հիպնոթերապևտ Կոնստանտին Իվանովիչ Պլատոնովի (1877-1969) որդին է։

## Ծանոթագրություններ

## Գրականություն
* 
* 
* 

Կատեգորիա:Խորհրդային հոգեբաններ
Կատեգորիա:Հոգեբանական գիտությունների դոկտորներ
Կատեգորիա:Բժշկական գիտությունների դոկտորներ
Ժողովածու (4983)

**Ժողովածու** (4983), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված 4983 թվի տակ։ Ձեռագիրը գրվել է 1603 թվականին Զաքարիա վարդապետ և Մելքիսեթ գրիչների կողմից  Վարագում։  Գրված է թղթի վրա, որը ունի 21x15 չափս։ Ձեռագիրը կազմված է 296 թերթից։ Գրված է երկսյուն, նոտրգրով։  Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 218ա, 296բ։
## Բովանդակություն
* Կիւրղի Աղէքսանդրոցւոյ Գիրք Պարապմանց։
* Գր. Տաթևացւոյ Լուծմունք Պարապմանց գրող Կիւրղի, Քարոզք։
* Դիոն. Արիսպագացւոյ Յաղագս եկեղեցական կարգաց։
* Յովհ. Արճիշեցւոյ Մեկնութիւն պատարագին։

## Ծանոթագրություններ

Կատեգորիա:Մատենադարանի ձեռագրեր
Ավետիքյան

**Ավետիքյան**, հայկական ազգանուն։

## Ազգանունը կրողներ
* Ամիկ Ավետիքյան (1915-1988), գյուղատնտես։
* Արմենակ Կարապետի Ավետիքյան (19-20-րդ դարեր), մշակութային գործիչ։
* Գաբրիել Ավետիքյան (1750 կամ 1751-1827), բանասեր, թարգմանիչ, լեզվաբան, քերական-բառարանագիր, աստվածաբան։
* Երվանդ Մելիքի Ավետիքյան (1904-1980), լրագրող, զինվորական։
* Հակոբ Դանիելի Ավետիքյան (1945) լրագրող, վերլուծաբան, հրապարակախոս, խմբագիր։
* Ղուկաս Ավետիսյան (1847-1909), հայագետ, պատմաբան։
* Ռուզան Սուրիկի Ավետիքյան (1978), երգչուհի։
* Սերժ Ավետիքյան (1955), կինոռեժիսոր, դերասան, սցենարիստ և պրոդյուսեր։

## Տես նաև
* Ավետիսյան
* Ավետյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Ժողովածու (4982)

**Ժողովածու** (4982), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4982 թվի տակ։ Ձեռագիրը գրվել է 1759-1760 թվականներին Նիկողայոս գրիչի կողմից  Լիմում։ Գրված է թղթի վրա, որը ունի 21x16 չափս։ Ձեռագիրը կազմված է 349 թերթից։ Գրված է միասյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարաններ գրչի՝  86ա, 96ա, 348բ։
## Բովանդակություն
* Դաւթի Սահմնաք իմաստասիրութեան։
* Ամենայն չար տանջելի։
* Լուծմունք Սահմանացն Դաւթի։
* Ներս. Շնորհալւոյ Մեկնութիւն բանից ի Սահմանաց իմաստասիրութեան Դաւթի։
* Առ. Սիւնեցւոյ Մեկնութիւնք Սահմանաց գրոց, Ամենայն չար տանջելի-ի։
* Վարք Դաւթի Անայղթի
## Ծանոթագրություններ

Կատեգորիա:Մատենադարանի ձեռագրեր
Ժողովածու (4951)

**Ժողովածու** (4951), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4951 թվի տակ։ Ձեռագիրը գրվել է 16-րդ դարում Մկրտիչ գրիչի կողմից։ Ստացողը եղել է Քնքուշն։ Գրված է թղթի վրա, որը ունի 27x18 չափս։ Ձեռագիրը կազմված է 154 թերթից։ Գրված է երկսյուն, բոլոգրով։ Ունի նկար ծաղկողի կամ գրչի, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կանաչ կտավ։ Հիշատակարաններ գրչի՝ 74ա, 103ա, 120բ, 143բ, 148բ և այլուր, հետագայի՝ 149ա (1788թ.):
## Բովանդակություն
* Մաշտոց։
* Գանձք։
* Սրիկ Կոստանդի Տաղք։
* Խրատք (Վարդ. Այգեկցի, Յովհ. Երզնկացի, Ան. Շիրակացի, անանունք)։
* Վարդ. Այգեկցւոյ Վասն անքուն որդանցն։

## Ծանոթագրություններ

Կատեգորիա:Մատենադարանի ձեռագրեր
Վսեվոլոդ Լազարյան

**Վսեվոլոդ Հարությունի Լազարյան** (), հայ մեխանիկոս։ Տեխնիկական գիտությունների դոկտոր (1940), պրոֆեսոր (1941): Ուկրաինայի ԳԱ ակադեմիկոս (1972): Ուկրաինական ԽՍՀ գիտության և տեխնիկայի վաստակավոր գործիչ (1969): Ուկրաինական ԽՍՀ Գիտությունների ակադեմիայի մեխանիկայի ինստիտուտի հիմնադիր։

## Կենսագրություն
Վսեվոլոդ Լազարյանը ծնվել է 1909 թվականի հոկտեմբերի 3 (16)-ին, Օրեխով քաղաքում (Մոսկվայի մարզ)։ 1931 թվականին ավարտել է Դնեպրոպետրովսկի հանքային գործի ինստիտուտը (1931)։ 1934-1968 թվականներին եղել է Դնեպրոպետրովսկի երկաթուղային տրանսպորտի ճարտարապետների ինստիտուտի շինարարական մեխանիկայի ամբիոնի վարիչ, 1968-1978 թվականներին՝ Ուկրաինայի ԳԱ Մեխանիկայի ինստիտուտի Դնեպրոպետրովսկի բաժանմունքի հիմնադիր-ղեկավար։

Աշխատանքները վերաբերում են ընդհանուր մեխանիկային, առաձգականության կիրառական տատանումների տեսությանը, երկաթուղային շարժակազմի դինամիկային։
Հեղինակ է ուսումնական ձեռնարկների։
մինի|Վսեվոլոդ Լազարյանի հուշատախտակը Օրեխովի այն շենքի պատին, որտեղ նա ծնվել և ապրել է

## Մահ
Վսեվոլոդ Լազարյանը մահացել է 1978 թվականի դեկտեմբերի 24-ին, Դնեպրոպետրովսկում (Ուկրաինա)։

## Պարգևներ
* Ուկրաինայի Պետական մրցանակ (1971)
* Ուկրաինայի ԳԱ Ալեքսանդր Դիննիկի անվան մրցանակ (1978)
* Լենինի շքանշան
* Աշխատանքային կարմիր դրոշի 4 շքանշան
* «Պատվո նշան» շքանշան
* Ուկրաինական ԽՍՀ գիտության և տեխնիկայի վաստակավոր գործիչ

## Երկեր
* Техническая теория изгиба, Киев, 1976.
* Динамика транспортных средств, Избр. тр., Киев, 1985.

## Ծանոթագրություններ

## Գրականություն
* Лазарян В. А., Блохин Е. П., Белик Л. В. Применение Э В к исЦМ следованию переходных.режимов.движения поездов. Труды ДИИТа, 1970, вып.114, с. 3-23.
* Лазарян В. А., Блохин Е. П., Манашкин Л. А., Бадикова Л. С. Интегральная оценка поведения связей в поезде и определение их параметров по результатам натурных испытаний. Труды ДИИТа, 1971, вып.103, с. 18-28.
* Лазарян В. А., Блохин Е. П., Манашкин Л. А., Рыжов А. В., Юспина Е. В. Моделирование соударений сцепов из вагонов с, подвижными хребтовыми бажами. Труды ДИИТа, 1968, вып.76, с. 26-33.
* Лазарян В. А. Динамика вагонов. М.: Транспорт, 1964, 256 с.
* Лазарян В. А. Техническая теория изгиба. Киев: Наукова думка, 1976, 207 с.
* Лазарян В. А., Конашенко С. И. Обобщенные функции в задачах механики. Киев: Наукова думка, 1974. 191 с.
* Лазарян В. А., Манашкин Л. А., Юрченко А. В. Дифференциальные уравнения движения механических систем с переменными параметрами. Прикладн. механика, 1974, 10, вып.б, с. 125—129.
* Лазарян В. А., Манашкин Л. А., Юрченко А. В. Исследование случайных продольно-изгибных колебаний одномерных конструкций при продольных ударах. В кн.: Колебания упругих конструкций с жидкостью. Новосибирск: 1974. (Материалы Всесоюзного симпозиума).

Կատեգորիա:ԽՍՀՄ ԳԱ իսկական անդամներ
Կատեգորիա:Հայ գիտնականներ
Կատեգորիա:Հայ մեխանիկոսներ
Կատեգորիա:Հայ պրոֆեսորներ
Կատեգորիա:Տեխնիկական գիտությունների դոկտորներ
Սիմեոն Խալաթով

**Սիմեոն Սերգեյի Խալաթով** (), հայազգի խորհրդային ախտաբան-ֆիզիոլոգ։ Բժշկական գիտությունների դոկտոր (1917), պրոֆեսոր։ ՌԽՖՍՀ գիտության վաստակավոր գործիչ։

## Կենսագրություն
Սիմեոն Խալաթովը ծնվել է 1884 թվականի փետրվարի 26-ին, Մոսկվա քաղաքում։ 1908 թվականին ավարտել է Սանկտ-Պետերբուրգի համալսարանի բժշկական ֆակուլտետը և 1912 թվականին՝ ռազմաբժշկական ակադեմիան։ 1912-1922 թվականներին աշխատել է Ս. Պետերբուրգի ռազմաբժշկական ակադեմիայում, 1922-1929 թվականներին՝ [Ի․ Պավլովի անվան առաջին պետական բժշկական համալսարան (Սանկտ Պետերբուրգ)[|Լենինգրադի բժշկական ինստիտուտի]] ընդհանուր ախտաբանության ամբիոնի վարիչ։ 1929-1947 թվականներին եղել է Մոսկվայի 1-ին բժշկական ինստիտուտի ախտաբանական ֆիզիոլոգիայի ամբիոնի վարիչ, 1947-1950 թվականներին՝ Ուռուցքաբանության կենտրոնական ինստիտուտի ախտաբանական ֆիզիոլոգիայի լաբորատորիայի վարիչ,1950-1951 թվականներին՝ Մաշկավեներաբանական կենտրոնական ինստիտուտի ախտաբանական ֆիզիոլոգիայի լաբորատորիայի վարիչ։

Աշխատանքները վերաբերում են նյութափոխանակության, ներզատաբանության, ծերաբանության, աթերոսկլերոզի առաջացման հիմնահարցերին։ Խալաթովի ստեղծած աթերոսկլերոզի յուրատեսակ մոդելը 50 տարի շարունակ հիմք է ծառայել այդ հիմնահարցն ուսումնասիրող լաբորատորիաներում։ Հաստատել է գլխուղեղի ախտահարման դերը ճարպարյունության առաջացման գործում, ուսումնասիրել պտղաձվի հորմոնային հատկությունները։ ԽՄԿԿ անդամ (1921)։

Սիմեոն Խալաթովը մահացել է 1951 թվականի մայիսի 17-ին Մոսկվա քաղաքում։

## Երկեր
* О жидких кристаллах в животном организме, об условиях их возникновения и их свойствах, Труды Об-ва патол., в Спб. за 1912-1913 академ. год, с. 1, 1913.
*Об отношении печени к различным сортам пищевых жиров, Труды Об-ва патол. в Спб. за 1911-1912 академ. год, с. 18, 1913.
*К вопросу о холестериновом диатезе, дисс., Пг., 1917. 
*Die anisotrope Verfettung im Lichte der Pathologie des Stoffwechsels, Jena, 1922.
* Халатов С. С., Учение о диатезе и местных отложениях продуктов обмена, М. - Л., 1930.
* Халатов С. С., Физиологическая эндокринная система и эндокринопатии в свете новой теории природы и происхождения гормональных начал, М., 1944.
* Халатов С. С., Холестериновая болезнь в ее патофизиологическом и клиническом значении, М., 1946.

## Գրականություն
* Шутова Н. Т., Профессор С. С. Халатов, «Тр. 1-го Московского медицинского института им. И. М. Сеченова», 1969, т. 66.
*Сухарев В. И. и Шутова H. Т. К 40-летию работ С. С. Халатова о жидких кристаллах холестерина в животном организме, Сов. мед., № 6, с. 43, 1954.

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Հայ ֆիզիոլոգներ
Կատեգորիա:Վվեդենսկյան գերեզմանատանը թաղվածներ
Վազգեն Լոռյան

**Վազգեն Էդվարդի Լոռյան** (), հայ ֆիզքիմիկոս։ Տեխնիկական գիտությունների դոկտոր (1995): ԽՍՀՄ գյուտարար (1981):

## Կենսագրություն
Վազգեն Լոռյանը ծնվել է 1952 թվականի մայիսի 12-ին, Վանաձոր քաղաքում։ 1974 թվականին ավարտել է Երևանի պոլիտեխնիկական ինստիտուտը։ 1981-1985 թվականներին աշխատել է Վանաձորի բարձրջերմաստիճանային տաքացուցիչների գործարանին կից էլեկտրաջերմային սարքավորումների Համամիութենական գիտահետազոտական ինստիտուտում, 1985-1988 թվականներին՝ ԽՍՀՄ ԳԱ Քիմիական ֆիզիկայի ինստիտուտի Չեռնոգոլովկայի մասնաճյուղում, 1988 թվականից՝ Ռուսաստանի գիտությունների ակադեմիայի կառուցվածքային մակրոկինետիկայի և նյութագիտության հիմնահարցերի ինստիտուտում։

Աշխատանքները վերաբերում են ինքնատարածվող բարձրջերմաստիճանային սինթեզի ռեժիմում, մասնավորապես, բոր, սիլիցիում, ալյումինում, տիտան, ցիրկոնիում քիմիական տարրերի և դրանց բարդ խառնուրդների՝ ազոտի միջավայրում 0,5-700 ՄՊա ճնշման պայմաններում այրման շարժընթացների ուսումնասիրությանը։ Ստեղծել է նիտրիդային խեցեղենից փոշիների և այլ արտադրանքի ստացման՝ աշխարհում նմանօրինակը չունեցող տեխնոլոգիաներ։

## Պարգևներ
* ԽՍՀՄ ԺՏՆՑ ոսկե մեդալ (1991):

## Ծանոթագրություններ

Կատեգորիա:Խորհրդային գյուտարարներ
Կատեգորիա:Հայ ֆիզքիմիկոսներ
Կատեգորիա:Տեխնիկական գիտությունների դոկտորներ
Կատեգորիա:ՀՊՃՀ շրջանավարտներ
Ալեքսեյ Թադևոսյան

**Ալեքսեյ Թևանի Թադևոսյան** (), հայ դեղաբան։ Բժշկական գիտությունների դոկտոր (1986), պրոֆեսոր (1987):

## Կենսագրություն
Ալեքսեյ Թադևոսյանը ծնվել է 1929 թվականի նոյեմբերի 20-ին, Օխչի գյուղում (այժմ՝ Քաջարան, Հայաստանի Սյունիքի մարզում)։ 1966 թվականին ավարտել է Երևանի բժշկական ինստիտուտը։ 1966 թվականից աշխատում է Երևանի բժշկական ինստիտուտի դեղաբանության ամբիոնում։ 1983-1987 թվականներին եղել է արտասահմանցի ուսանողների ֆակուլտետի դեկան, 1987-1991 թվականներին՝ սանիտարահիգիենային ֆակուլտետի դեկան, 1991-2005 թվականներին՝ ուսումնական մասի վարիչ։

Աշխատանքները վերաբերում են ստամոքսի և տասներկումատնյա աղիքի խոցի վրա կենսաբանորեն ակտիվ նյութերի և սինթետիկ նյարդահակ դեղապատրաստուկների ազդեցության հարցերին։

## Երկեր
* Тадевосян А. Т., Механизмы противоязвенного действия медиаторных аминокислот и их эндогенных метаболитов, Ереван, 1989 (համահեղինակ)։

## Ծանոթագրություններ

## Գրականություն
* Айриян А. П., Армянские учёные-медики, Ереван, 1998.

Կատեգորիա:Հայ դեղաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Քաջարան գյուղում ծնվածներ
Տիկնիկների և խաղալիքների թանգարան (Տաուբերի Ռոտենբուրգ)

**Տիկնիկների և խաղալիքների թանգարան**, գերմանական և ֆրանսիական խաղալիքներին նվիրված թանգարան։ Թանգարանը տեղակայված է Գերմանիայի Տաուբերեի Ռոտենբուրգ քաղաքում՝ *Hofbronnengasse 13* հասցեում։

## Պատմություն
Տիկնիկների և խաղալիքների թանգարանը բացվել է 1984 թվականին Գերմանիայի Տաուբերեի Ռոտենբուրգ քաղաքում։ Այս իրադարձությանը նախորդել է 30 տարիների ընթացքում հավաքած խաղալիքներից կոլեկցիա կազմելը։ Թանգարանը տեղակայված է հին, բայց բավականին լավ վերակառուցված միջնադարյան տանը։ Այնտեղ կարելի է տեսնել 800-ից ավելի տիկնիկ, որոնք հավաքվել էին թանգարանի բացմանը նախորդած 20 տարիների ընթացքում։ Թանգարանում ներկայացավծ է Գերմանիայի հին տիկնիկների և խաղալիքների հսկայական հավաքածու, այդ թվում՝ տիկնիկների խոհանոցներ, խանութներ, տիկնիկներ

Թանգարանի ցուցադրանմուշները թվագրված են 1780 թվականից մինչև 1940 թվականը։ Թանգարանի հարևանությամբ խանութ կա, որտեղ վաճառում են հնաոճ խաղալիքներ և գրքեր։

Թանգարանում ցուցադրանմուշներին հատկացված տարածքը կազմում է 400 մ²։ Ցուցադրությունը նվիրված է այն խաղալիքներին, որոնք ստեղծվել են գերմանացի և ֆրանսիացի վարպետների կողմից, երկու դարերի ընթացքում։

Տիկնիկների և խաղալիքների թանգարանն աշխատում է մարտից դեկտեմբեր ամիսներին՝ առավոտյան ժամը 9:30-ից մինչև 18:00, իսկ հունվարից փետրվար ամիսներին՝ առավոտյան ժամը 11:00-ից մինչև 17:00։

Թանգարանային էքսկուրսիոն այցի շրջանակներում կարող եք ականատես լինել տարատեսակ տիկնիկների, տիկնիկային ներկայացումների, ձեռքով պատրաստված խաղալիքների, տիկնիկների խոհանոցների, կարուսելների, ագարակների։ Թանգարանում տիկնիկների և խաղալիքների ցուցադրությունը ցույց է տալիս, թե ժամանակի ընթացքում ինչպես են փոխվել խաղալիքները և տիկնիկները, ինչպես նաև ներկայացնում է մշակութային և սոցիալ-պատմական տարբեր գործոնների ազդեցությունը վերջիններիս փոփոխության վրա։

Թանգարանի ցուցափեղկերի ցուցադրանմուշները ցույց են տալիս անցյալի պատմական տեսարանները։ Այդ խաղալիքների բազմաթիվ նախկին սեփականատերեր և արտադրողներ մինչ օրս անհայտ են։

Տաուբերեի Ռոտենբուրգի թանգարանը ներառված է «Մեծ և փոքր տիկնիկներ» գրքում ներկայացված «Աշխարհի ամենահետաքրքիր տինիկների թանգարաններ»-ի ցանկի մեջ։

Թանգարանի հեռախոսահամարն է՝ *09861-7330*:

## Պատկերասրահ

Rothenburg ob der Tauber, Hofbronnengasse 13-20160108-001.jpg
Hofbronnengasse 13 Rothenburg ob der Tauber 20180216 001.jpg


## Ծանոթագրություններ

## Գրականություն
* 
* 

Կատեգորիա:1984 հիմնադրումներ Գերմանիայում
Կատեգորիա:1984 հիմնադրված թանգարաններ
Կատեգորիա:Գերմանիայի թանգարաններ
Կատեգորիա:Խաղալիքների թանգարաններ
Ժամանակ առ ժամանակ (ֆիլմ)

**Ժամանակ առ ժամանակ**  (այլ անվանում՝ «Հիմա և այն ժամանակ», բնօրինակ անվանումը՝ ), ռեժիսոր Լեսլի Լինք Գլաթթերի մելոդրաման։

## Սյուժե
Սա մի պատմություն է մանկության չորս ընկերուհիների մասին, որոնք հասուն տարիքում ցրվել են ամբողջ աշխարհով մեկ, մինչև մի կարևոր իրադարձություն չի հավաքել նրանց իրենց հարազատ Շելբի քաղաքում, Ինդիանայում։ Նրանք հիշում են իրենց 1970 թվականի մանկությունը, թե ինչպես էին միասին 12 տարեկանում ուրախանում, տառապում և սիրահարվում։ Եվ ինչպես են նրանք խոստացել իրար, հավաքվել, եթե նրանցից մեկն օգնության կարիք ունենա։ Եվ  նրանք պահեցին իրենց խոստումը․․․

## Դերերում
*Քրիստինա Ռիչ- Երիտասարդ Ռոբերտ Մարտինի
*Ռոզի Օդոննելլ- Ռոբերտ Մարտինիի բժիշկը
*Թորա Բերչ- Երիտասարդ Թինի Թերսելի 
*Մելանի Գրիֆիտ- Թինա Թերսել
*Գեբի Հոֆֆմանն- Երիտասարդ Սամ Ալբերտոն 
*Դեմի Մուր- Սամանտա Ալբերտսոն 
*Էշլի Աստոն Մուր- Երիտասարդ Քրիսսի Դե Վիթ
*Ռիտա Ուիլսոն- Քրիսսի Դե Վիթ
*Դևոն Սավա- Սքոտ Ուորմեր
*Քլորիս Լիչմեն- Ալբերտսոնի տատիկը
*Լոլիտա Դավիդովիչ- Սեմի մայրը՝ տիկին Ալբերտսոնը
*Բոնի Հանտ- Քրիսսի մայրը՝ տիկին Դե Վիթ
*Բրենդեն Ֆրեյզեր- Վիետնամի պատերազմի վետերան

## Ֆիլմի անձնակազմ
*Ռեժիսոր՝ Լեսլի Լինկա Գլաթթեր
*Սցենարի հեղինակ՝ Ի. Մառլեն Քինգ
*Պրոդյուսերներ՝ Դեմի Մուր և Սյուզաննա Թոդ
*Օպերատոր՝ Ուիլի Սթայգեր
*Կոմպոզիտոր՝ Քլիֆֆ Էդելման
*Խմբագիր՝ Ժակլին Քեմբաս
*Բեմադրիչներ՝ Գերշոն Գինզբուրգ և Էնն Կուլջիան
*Դեկորացիաների հեղինակ՝ Էնն Կուլջիան
*Կոստյումների հեղինակ՝ Դինա Էփփել

## Հետաքրքիր փաստեր
* Գոյություն ունի ֆիլմի խմբագրված հեռուստատեսային տարբերակը, որում տարիքային սահմանափակումները նվազեցնելու համար որոշ տեսարաններ բացակայում կամ հեռացված են։

## Թեկնածուներ
* **1995 [[Молодой актёр (премия)|Young Artist Award]]**
* Երիտասարդ դերասանների լավագույն թիմը (Քրիստինա Ռիչի, Թորա Բերչ, Գաբի Հոֆֆման և Էշլի Աստոն Մուր)։

## Ծանոթագրություններ

## Արտաքին հղումներ
* 
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր, որոնց գործողությունները տեղի են ունենում Ինդիանայում
Կատեգորիա:Ֆիլմեր, որոնց գործողությունները տեղի են ունենում 1995 թվականին
Կատեգորիա:Ֆիլմեր, որոնց գործողությունները տեղի են ունենում 1970 թվականին
Չայնիչե (համայնք)

**Չայնիչե համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հարավարևելյան հատվածում։ Վարչական կենտրոնը համարվում է Չայնիչե քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 5449 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 36 բնակավայրեր, որոնց թվում է Չայնիչե քաղաքը։

## Ծանոթագրություններ

Կատեգորիա:Սերբական Հանրապետության համայնքներ